વિધાનસભા ચૂંટણીની તારીખો જેમ-જેમ નજીક આવી રહી છે, તેમ-તેમ વિવાદો વધતા જાય છે. હાલમાં મુખ્યમંત્રી વિજય રૂપાણીની એક ઓડિયો ક્લિપ સોશ્યલ મીડિયા પર વાયરલ થઇ રહી છે, જેમાં સુરેન્દ્રનગરના નરેશ સંગીતમ સાથે વાત કરતા સાંભળવા મળે છે. આ ઓડિયોમાં વિજય રૂપાણી ઉમેદવારી ફોર્મ પાછુ ખેંચવાનું કહેતા અને સાથે જ પોતાની આપવીતી વર્ણવતા સાંભળવા મળે છે. સાથે જ તેઓ વડાપ્રધાન નરેન્દ્ર મોદીના ફોનનો અને પોતે ભારતમાં એક માત્ર જૈન મુખ્યમંત્રી હોવાનો ઉલ્લેખ કરતા પણ સાંભળવા મળે છે. વનઇન્ડિયા ગુજરાતી કોઇ રીતે આ ઓડિયો ક્લિપની પુષ્ટિ કરતું નથી. આ ઓડિયો ક્લિપ મામલે મુખ્યમંત્રી વિજાય રૂપાણી તરફથી કોઇ પ્રતિક્રિયા આવી નથી.